અત્યાર સુધી સરકાર દ્વારા કાર્પેટ એરિયા મુજબની ક્ષેત્રફળની ગણતરી પ્રમાણે સ્ટેમ્પ ડ્યૂટીની વસૂલાત થતી હતી, પરંતુ ૧ એ‌િપ્રલથી સરકારે આ નિયમમાં ફેરફાર કરીને કાર્પેટ એરિયાના બદલે બિલ્ટઅપ એરિયા પ્રમાણે સ્ટેમ્પ ડ્યૂટી વસૂલવાનો નિર્ણય લીધો છે. જેથી સ્ટેમ્પ ડ્યૂટી ૧.ર ટકા વધુ ભરવી પડશે. દસ્તાવેજોની નોંધણી કરાવતા એડ્વોકેટ લાલસિંહ પરમારે કહ્યંું હતું કે જો દસ્તાવેજમાં કાર્પેટ એરિયાનો ઉલ્લેખ હોય તો ર‌િજસ્ટ્રાર ઓફિસમાં તેના પર ૧.ર ટકા સ્ટેમ્પ ડ્યૂટી વધી જાય અને તેમાં સુપર બિલ્ટઅપનો ઉલ્લેખ કરવામાં આવ્યો હોય તો સ્ટેમ્પ ડ્યૂટી ૪.૯ ટકા અને ૧ ટકા ર‌િજસ્ટ્રેશન ફી અેમ કુલ પ.૯ ટકા ભરવી પડે, જેની અસર સીધી મિલકત ખરીદ-વેચાણ પર પડશે.